Μια τυπική επίσκεψη στον γυναικολόγο περιλαμβάνει αρχικά την εξέταση των αναπαραγωγικών οργάνων της γυναίκας, εσωτερικά και εξωτερικά και τον έλεγχο του στήθους της για εξογκώματα, κύστες και άλλα μη φυσιολογικά συμπτώματα. Σε περίπτωση εντοπισμού κάποιας ανωμαλίας, ο γυναικολόγος προχωρά σε μια σειρά από εξετάσεις, όπως εξετάσεις ούρων και αίματος και απεικονιστικές εξετάσεις.  Ακολούθως, εξετάζεται το αιδοίο και πραγματοποιείται πυελική εξέταση για έλεγχο του κόλπου και του τραχήλου. Κατά τη διάρκεια της ίδιας διαδικασίας, πραγματοποιείται τεστ Παπανικολάου.   Σε περίπτωση διάγνωσης κάποιας ιατρικής πάθησης, συνταγογραφείται θεραπεία ανάλογη του προβλήματος, όπως χειρουργική επέμβαση, φαρμακευτική αγωγή ή απλή παρακολούθηση της κατάστασης.